	Υλικό Φυσικής – Χημείας
	Κυκλική κίνηση



Οριζόντια βολή.
 Ταυτόχρονη κίνηση δύο σωμάτων.
[image: ]Από ένα σημείο Ο που βρίσκεται σε ύψος h=80m από το έδαφος, εκτοξεύεται οριζόντια ένα σώμα Α, με αρχική ταχύτητα υ0=30m/s, ενώ ταυτόχρονα αφήνεται να πέσει (από το Ο) ένα δεύτερο σώμα Β.
Πού βρίσκονται τα δύο σώματα μετά από 2s;
Σε πόσο χρόνο κάθε σώμα θα φτάσει στο έδαφος;
Σε ποιο σημείο το σώμα Α θα πέσει στο έδαφος και ποια η ταχύτητά του, την στιγμή εκείνη; 
Να βρεθεί η μετατόπιση του σώματος Α, μέχρι να φτάσει στο έδαφος.
Δίνεται g=10m/s2, ενώ η αντίσταση του αέρα θεωρείται αμελητέα.
Άσκηση  στην οριζόντια βολή.

Μεταλλική σφαίρα μάζας m = 0,4kg εκτοξεύεται οριζόντια από την άκρη Α της ταράτσας κτιρίου ύψους Η = 20m, με ταχύτητα μέτρου υο = 20m/s και πέφτει στο έδαφος στο σημείο Λ.
1. Ο συνολικός χρόνος κίνησης της σφαίρας είναι:
1s     2s     4s 
Στο σύστημα αξόνων του πιο πάνω σχήματος, να προσδιορίσετε τις συντεταγμένες των σημείων Ζ και Λ.

Να βρεθεί το μέτρο της τελικής ταχύτητας  και η γωνία που σχηματίζει με το οριζόντιο επίπεδο.
Κάποια στιγμή η σφαίρα περνάει από το σημείο Ν που απέχει οριζόντια απόσταση 20m από το σημείο βολής. Οι συντεταγμένες του σημείου Ν (στο S.I.) είναι:
(20, 5)     (20, 10)     (20, 15) 
Το σημείο Ν απέχει από το έδαφος:

Η εφαπτομένη της γωνίας θ στο σημείο Ν είναι:



           
Το μέτρο της επιτάχυνσης της σφαίρας στο ίδιο σημείο είναι:
g     g·ημθ     g·συνθ 
* Πόσο γρήγορα μεταβάλλεται το μέτρο της ταχύτητας στο σημείο Ν;
Να προσδιορίσετε την εξίσωση της τροχιάς της σφαίρας στο σύστημα αξόνων του αρχικού σχήματος.
Θεωρώντας τώρα ως νέο σύστημα αξόνων αυτό που φαίνεται στο διπλανό σχήμα, να βρείτε τις νέες συντεταγμένες των σημείων Α, Λ, Ν και να τροποποιήσετε κατάλληλα την εξίσωση τροχιάς της σφαίρας.
Το μήκος της τροχιάς της σφαίρας είναι:
40m     44m     46m 
Αν η μηχανική ενέργεια της σφαίρας είναι Ε = 80J, τότε η δυναμική της ενέργεια στο σημείο Ν είναι:
60J     80J     –20J 
(Δίνεται g = 10m/s². Η αντίσταση του αέρα θεωρείται αμελητέα.)
* Για το ερώτημα 8 απαιτείται γνώση της κεντρομόλου επιτάχυνσης.
Πού θα πάει η μπάλα;
[image: ]Δύο κτήρια απέχουν 30m. Από το ψηλότερο Α, που έχει ύψος Η=60m, εκτοξεύεται οριζόντια μια μπάλα με αρχική ταχύτητα υ0=10m/s, με σκοπό να φτάσει στην ταράτσα του χαμηλότερου κτηρίου Β, που έχει ύψος h=40m και πλάτος α=10m. 
1. Θα φτάσει η μπάλα στην ταράτσα του Β κτηρίου;
Για ποιες τιμές της ταχύτητας η μπάλα θα πέσει στην ταράτσα του Β κτηρίου;
Εκτοξεύουμε οριζόντια την μπάλα με ταχύτητα υ01=22m/s. Θα μπορέσει να την πιάσει ένα παιδί, που βρίσκεται στην ταράτσα του Β κτηρίου, αν έχει την ικανότητα πηδώντας, να την σταματήσει ακόμη και σε ύψος  2,8m;
Η αντίσταση του αέρα θεωρείται αμελητέα ενώ g=10m/s2.
Δεν υπάρχουν μόνο δύο άξονες.
Για τους μαθητές της Θετικής και Τεχνολογικής κατεύθυνσης
[image: ]Από την ταράτσα ενός ψηλού κτηρίου σε ύψος Η=60m εκτοξεύεται οριζόντια μια μπάλα με ταχύτητα υ1=5m/s, τη στιγμή t=0.  Μετά από λίγο, τη στιγμή t1=2s, εκτοξεύεται επίσης οριζόντια μια δεύτερη μπάλα Β, από ένα μπαλκόνι σε ύψος h=20m, με αποτέλεσμα οι δυο μπάλες να συγκρούονται, πριν φτάσουν στο έδαφος.
1. Να βρεθεί ποια χρονική στιγμή και σε ποια θέση τα δύο σώματα συγκρούονται.
Ποια η αρχική ταχύτητα υ2 της Β μπάλας;
Οι απαντήσεις να δοθούν θεωρώντας αρχή των αξόνων:
Α) Την αρχική θέση της μπάλας Α.
Β) Την αρχική θέση της μπάλας Β.
Γ) Το σημείο του εδάφους, που βρίσκεται στην κατακόρυφο που περνά από την αρχική θέση της Α μπάλας.
Η αντίσταση του αέρα θεωρείται αμελητέα ενώ g=10m/s2.
Αν γνωρίζουμε τη διεύθυνση της τελικής ταχύτητας
[image: ]
Ένα σώµα εκτοξεύεται οριζόντια µε αρχική ταχύτητα υ0, από ορισµένο ύψος και µετά από λίγο βρίσκεται σε σηµείο Α, έχοντας μετακινηθεί κατά 20m οριζόντια και κατά 5m κατακόρυφα.
i)   Ποια η αρχική ταχύτητα εκτόξευσης υ0;

ii)  Βρείτε την ταχύτητα του σώµατος στο σηµείο Α.

iii) Ποια γωνία µεταξύ επιτάχυνσης και ταχύτητας στο Α;

iv) Τη στιγµή που το σώµα φτάνει στο έδαφος η ταχύτητά του σχηµατίζει γωνία 45° µε τον ορίζοντα. Από ποιο ύψος έγινε η εκτόξευση του σώµατος;

∆ίνεται g=10m/s2.
Θα πετύχουμε το στόχο;
Πάνω σε ένα τραπέζι έχουμε τοποθετήσει ένα κεκλιμένο επίπεδο. Στο έδαφος και σε οριζόντια απόσταση d=40cm, από την άκρη του τραπεζιού, τοποθετούμε ένα μικρό πλαστικό ποτήρι. Αφήνουμε μια μικρή μπίλια σε ένα σημείο Α του κεκλιμένου επιπέδου, το οποίο απέχει s1=9cm από την κορυφή Ο του επιπέδου, η οποία αφού κινηθεί χωρίς τριβές φτάνει στην άκρη του τραπεζιού και πέφτει σε απόσταση 10cm πριν το ποτήρι, όπως στο σχήμα.
[image: ]
Σε πόση απόσταση από το σημείο Α, θα πρέπει να αφήσουμε την μπίλια, επαναλαμβάνοντας το πείραμα, ώστε η μπίλια να πέσει μέσα στο ποτήρι;
Οι τριβές και η αντίσταση του αέρα θεωρούνται αμελητέες.
Τρεις ασκήσεις οριζόντιας βολής.
1) Τη χρονική στιγμή t=0 τα σημειακά αντικείμενα Α και Β εκτοξεύονται από ένα σημείο που απέχει  κατακόρυφη απόσταση h=80m από το έδαφος, με οριζόντιες ταχύτητες μέτρου υ1=10m/s και υ2=30m/s αντίστοιχα. 
[image: ]
α) Να συγκρίνεται τους χρόνους πτώσης των δύο σωμάτων. 
β) Να υπολογίσετε την μεταξύ τους απόσταση τη χρονική στιγμή t=2s.
γ) Να υπολογίσετε τη μέγιστη απόσταση που μπορούν να βρεθούν τα δύο σωματίδια μέχρι τη στιγμή που θα ακουμπήσουν  στο έδαφος. 
Δίνεται g=10m/s2. Η αντίσταση του αέρα να θεωρηθεί αμελητέα.
2) Τη χρονική στιγμή t=0 τα σωματίδια Α και Β εκτοξεύονται με οριζόντιες ταχύτητες μέτρου υο=10m/s από σημεία που απέχουν από το έδαφος κατακόρυφη απόσταση h1=90m και h2=45m. 
[image: ]
α) Να βρεθεί η απόσταση των δύο σωμάτων τη χρονική στιγμή t=2s. 
β) Να βρεθεί η απόσταση του σωματιδίου Α από το σημείο πτώσης του σωματιδίου Β τη χρονική στιγμή 4s.
Δίνεται g=10m/s2. Η αντίσταση του αέρα να θεωρηθεί αμελητέα. 
3) Τη χρονική στιγμή t=0 τα αμελητέων διαστάσεων σώματα Α και Β εκτοξεύονται από σημεία που απέχουν από το έδαφος κατακόρυφες αποστάσεις h1=220m και h2=180m  με οριζόντιες ταχύτητες μέτρου υ1=15m και υ2=10m αντίστοιχα. 
[image: ]
Να βρεθεί η απόσταση των δύο σωματιδίων τη στιγμή που το σώμα Β ακουμπά στο έδαφος. 
Δίνεται g=10m/s2. Η αντίσταση του αέρα να θεωρηθεί αμελητέα.
Μια Οριζόντια βολή και μια συνάντηση.
[image: ] Δυο φίλοι, ο Αντώνης και ο Κωστής κρατούν στα χέρια τους δυο όμοιες μικρές μπάλες. Ο Αντώνης βρίσκεται στην ταράτσα ενός κτηρίου ύψους Η=30m, ενώ ο Κωστής στο έδαφος, σε απόσταση s, από το κτήριο.
Σε μια στιγμή πετάνε ταυτόχρονα τις μπάλες, ο Αντώνης οριζόντια και ο Κωστής κατακόρυφα προς τα πάνω, με την ίδια (κατά μέτρο) ταχύτητα υ0=20m/s. Οι δυο μπάλες συγκρούονται πριν προλάβουν να φτάσουν στο έδαφος. Η αντίσταση του αέρα θεωρείται αμελητέα, η αρχική κατακόρυφη απόσταση των θέσεων εκτόξευσης θεωρείται ίση με το ύψος Η του κτιρίου, ενώ g=10m/s2.
i)  Να βρεθεί η θέση της μπάλας που πέταξε κάθε παιδί τη στιγμή t1=1s.
ii) Ποια χρονική στιγμή συγκρούονται οι δυο μπάλες;
iii) Να βρεθεί η απόσταση των δύο παιδιών.
iv) Αν κατά την εκτόξευση, ο Αντώνης καθυστερούσε να πετάξει την δική του μπάλα, αλλά και πάλι οι μπάλες συγκρουόταν, να βρεθεί το χρονικό διάστημα καθυστέρησης.

